"Kələ́ kǎd Hananya nâ: Éyə Ǹtondôbə a kɔ́bɔ̄ ná: Mim̀bog bilé, o ngábwé, á mənyian mábán mayi byá fɔl ai mim̀bǒg bikie. 14Amú Ǹtondôbə Sabaod, Zambá Ísraɛ̂l, a kɔ́bɔ̄ nâ: m̀bǒg bikie éngɔ mawɔ́man á kíŋ mə́yɔŋ mə́sə̄ má, nə́ mə́ və̄ŋán bəlɔ̌ bə́ Nabukodonosor, ǹkúkúmá yǎ Babilón. Mâyi nyé syē, ńdɔ̄ fə mavə́ nye tɔ tsíd yā məfan." 15Ńdɔ̄ ā profɛ́d Yeremías a ngadzó ai profɛ́d Hananya nâ: "Ǎ Hananya, tóán vógolo: Ǹtondôbə a ndzí kig wa lóm, wǎ wābɔ̄ nâ áyɔŋ dí á bi áfidi ai fwé mədúgán. 16Asú tē, Ǹtondôbə a kɔ́bɔ̄ nâ: ma nyɔ́ māzu wa vaa á sí: wayi wú ḿbú hí, amú ó lə́b bod nâ bə́ bɔ Ǹtondôbə məlɔ́." 17Ńdɔ fɔ́ɔ́ fə profɛ́d Hananya a ngáwú ḿbú tē, a ngɔn zamgbála.